
חולין עה ע"ב



טקסט הדף



 טעון שחיטה וחייב בזרוע והלחיים והקבה ואם מת טהור מלטמא במשא א''ל רבא טעון שחיטה כמאן כר''מ ואם מת טהור מלטמא במשא כמאן כרבנן וליטעמיך הא דתני רבי חייא השוחט את הטרפה ומצא בה בן ט' חי טעון שחיטה וחייב בזרוע והלחיים והקבה ואם מת טהור מלטמא במשא טעון שחיטה כמאן כר''מ ואם מת טהור מלטמא במשא כרבנן הא לא קשיא ר' חייא אם כבר מצאו מת קאמר אלא לדידך קשיא א''ל לדידי נמי לא קשיא ד' סימנים אכשר ביה רחמנא כי סליק ר' זירא אשכחיה לרב אסי דיתיב וקאמר ליה להא שמעתא א''ל יישר וכן אמר ר' יוחנן מכלל דפליג עליה ר''ש בן לקיש משהא הוה שהי ליה ושתיק ליה ואיכא דאמרי משתא הוה שתי ושתיק ליה: רבי שמעון שזורי אומר אפילו וכו': היינו תנא קמא אמר רב כהנא הפריס על גבי קרקע איכא בינייהו אמר רב משרשיא לדברי האומר חוששין לזרע האב בן פקועה הבא על בהמה מעלייתא הולד אין לו תקנה אמר אביי הכל מודים בקלוט בן פקועה שמותר מאי טעמא כל מלתא דתמיהא מידכר דכירי לה אינשי איכא דאמרי אמר אביי הכל מודים בקלוט בן קלוטה בן פקועה שמותר מאי טעמא תרי תמיהי מידכר דכירי אינשי אמר זעירי אמר ר' חנינא הלכה כר''ש (בן) שזורי וכן היה רבי שמעון שזורי מתיר בבנו ובן בנו עד סוף כל הדורות ר' יוחנן אמר הוא מותר ובנו אסור אדא בר חבו הוה ליה בן פקועה דנפל דובא עליה אתא לקמיה דרב אשי א''ל זיל שחטיה א''ל האמר זעירי אמר ר' חנינא הלכה כר''ש שזורי וכן היה ר''ש שזורי מתיר בבנו ובן בנו עד סוף כל הדורות ואפילו ר' יוחנן לא קאמר אלא בנו אבל איהו לא אמר ליה רבי יוחנן לדברי ר''ש שזורי קאמר והאמר רבין בר חנינא אמר עולא אמר רבי חנינא הלכה כרבי שמעון שזורי ולא עוד אלא כל מקום ששנה ר''ש שזורי במשנתנו הלכה כמותו אמר ליה אנא כי הא סבירא לי דאמר רבי יונתן הלכה כר''ש שזורי במסוכן ובתרומת מעשר של דמאי מסוכן דתנן בראשונה היו אומרים היוצא בקולר ואמר כתבו גט לאשתי הרי אלו יכתבו ויתנו חזרו לומר אף המפרש והיוצא בשיירא ר''ש (בן) שזורי אומר אף המסוכן תרומת מעשר של דמאי דתנן תרומת מעשר של דמאי שחזרה למקומה ר''ש (בן) שזורי אומר אף בחול שואלו ואוכלו על פיו: 

רש"י



 טעון שחיטה. להתירו באכילה דבשחיטת אמו טרפה אינו ניתר דא''כ הוה ליה כאחד מאיבריה: וחייב בזרוע והלחיים והקבה. דזובחי הזבח קרינא ביה: ואם מת. בלא שחיטה: טהור מלטמא. דשחיטת אמו מטהרתו: כר''מ. קס''ד לרבנן לא מהניא ליה שחיטה דידיה כלל דהא שוחט ועומד הוא: כבר מצאו מת. במעי אמו קאמר וכולה ר''מ אמרה דמודה ר''מ בבן ט' מת דשחיטת אמו מתירתו וזה שאמו טרפה היא מתירתו מיהא מידי נבלה כאחד מאיבריה: אלא לדידך. דלא מהדרת לי כבר מצאו קאמינא קשיא: ד' סימנים. וכולה כרבנן ומודו רבנן דאם בא לשוחטו שוחט ומועיל לו ולא אמר שחוט ועומד הוא: אשכחיה ר' אסי. לר' זירא: יישר. שפיר קאמרת דד' סימנין כשרין בו וכן אמר רבי יוחנן: מכלל דפליג עליה ריש לקיש. בעיא בעי מיניה שמעת שנחלק עליו: מישהא הוה שהי ליה. מנהגו של ריש לקיש כשאומר רבי יוחנן שמועה שאינו מודה לו שהה ריש לקיש שעה או שתים קודם שיחלוק עליו אולי יחזור בו ובתוך כך יצא רבי אסי ולא שמע אם נחלק עליו: משתא הוה שתי. שותה מים היה כשאמר רבי יוחנן ובתוך כך יצא רבי אסי: הפריס. עמד על פרסותיו לת''ק כיון שהלך טעון שחיטה מדרבנן דאתי לחלופי לאכול בהמה בלא שחיטה: לדברי האומר. חנניא הוא באותו ואת בנו (לקמן דף עח:) דקאמר נוהג בזכרים: אין לו תקנה. שהרי הוא כמי שאין לו אלא סימן אחד מצד אמו שהסימן השני שחוט ועומד הוא שאין שחיטה נוהגת בו ובהמה בחד סימן לא מיתכשרה והאי סימנא בתרא לא מצטרף לקמא שאין לך שהייה גדולה מזו שהראשון שחוט משנולד ולית ליה לרב משרשיא הא דאמרן לעיל ד' סימנים אכשר ביה רחמנא: הכל מודים. ת''ק דפליג אדר''ש שזורי ומצריך שחיטה להפריס ע''ג קרקע מדרבנן בהאי מודי: מידכר דכירי. קול יוצא עליו מאז קלוט זה בן פקועה הוא ומתוך שתמהין על קליטותו זוכרין את כל דבריו: הכי גרסינן איכא דאמרי אמר אביי הכל מודים בקלוט בן קלוטה ואותה קלוטה פקועה היתה וזה הקלוט נמצא בה: הוה ליה בן פקועה. שנתקיים וגדל: דנפל דובא עליה. הזאב טרפו ולא היה יכול עוד לחיות: זיל שחטיה. כרבנן דאמרי הפריס ע''ג קרקע טעון שחיטה: ואפילו רבי יוחנן לא. קא פליג עליה דזעירי אלא בבנו: במסוכן ובתרומת מעשר של דמאי. ותו לא ושמעינן מינה דהפריס על גבי קרקע טעון שחיטה: היוצא בקולר. שנתחייב מיתה למלכות: כתבו. אף על גב דלא אמר תנו דעתיה שיתנו לה ועשאן שלוחים אף לגרש אלא שהיה בהול על נפשו: והמפרש. מן היישוב לים: והיוצא בשיירא. למדברות: המסוכן. מתוך חליו: תרומת מעשר של דמאי שחזרה למקומה. והרי הן מדומעין שאין תרומה עולה אלא באחד ומאה וכאן אין כאן אלא מאה והרי הוא הפסד גדול: אף בחול. דהואיל ואין כאן תקנה הקילו לו חכמים לסמוך על עם הארץ לשואלו אם עישר תבואה שמכר לו ואוכלו על פיו אם אמר עשרתים והאי דנקט אף בחול משום דקתני רישא הלוקח פירות מיד שאינו נאמן על המעשרות ושכח לעשרו דמאי שואלו בשבת דמשום כבוד שבת התירו לו לסמוך עליו אם אמר לו עשרתים ואוכל על פיו אותה סעודה לבדה ולמוצאי שבת לא יאכל עד שיעשר הדר קתני לה דרבי שמעון שזורי: 

תוספות



 ולטיעמיך הא דתני רבי חייא כו'. תימה כיון דשמיע ליה ברייתא לימא ברייתא: בן פקועה הבא על בהמה מעלייתא הולד אין לו תקנה. מה שפירש בקונטרס דהרי הוא כמי שאין לו אלא סימן אחד מצד אמו ובהמה בחד סימן לא מתכשרה וגם פירש דהאי בתרא לא מצטרף לקמא שאין לך שהייה גדולה יותר מזו וגם פירש דלרב משרשיא לית ליה הא דאמרינן לעיל ד' סימנים אכשר ביה רחמנא והכל מגומגם דאפילו היתה הבהמה ניתרת בסימן אחד אין להכשיר דחשיב כל סימן וסימן כחציו שחוט ואין רוב סימן שיהא ראוי לשחיטה ואפילו לא היתה השהייה פוסלת בשחיטה אין שייך להתיר כיון דחצי הגוף של ולד הבא מכח אמו לא נשחט כלל ואפילו מ''ד לעיל ד' סימנין אכשר ביה רחמנא מודה הכא דהתם שחיטת טרפה לא הויא שחיטה אבל כאן הוי כאילו נשחט חציו ומודה נמי לסוגיא דריש פרקין (לעיל דף סט.) גבי מהו לחוש לזרעו של עובר דמשמע דעובר היוצא אין לו תקנה בשחיטה דהתם הסימנין כשחוטין ושוב אינן בני שחיטה להתיר כלום ולפירוש הקונטרס כולה ההיא סוגיא דלא כוותיה וזה דוחק: דנפל דובא עליה כו' זיל שחטיה. אע''ג דסבר כרבנן לא אסר משום דרוסת הזאב דדוקא בשחיטה גזרו דמיפרסמא אבל טרפות דידיה לא מיפרסמא כל כך ובקונטרס פירש נמי ולא היה עוד יכול לחיות ואפילו הכי שרי וכן נראה דלא על חנם השמיענו דנפל דובא עליה: והא אמר רבין אמר רבי חנינא הלכה כר''ש שזורי. לא מייתי לה אלא משום ולא עוד דאי לאו הכי מאי אלימא דרבין מדזעירי: אנא כי האי סבירא לי. וכן קי''ל דפסיק כאן הלכה למעשה ואהאי סמכינן להדליק בשבת בכל שמנים אע''ג דר''ש שזורי קאמר בפ' במה מדליקין (שבת דף כו.) בעיטרן ובנפט דוקא דאי אף בעיטרן קאמר היינו ת''ק: אף בחול שואלו ואוכלו על פיו. בירושל' מפרש שאימת דימוע על ע''ה דכיון שהופרש חמור בעיניו יותר כשחוזר ומתערב ובטעמא דת''ק דלא שרי אלא בשבת פליגי בירושלמי חד אמר מפני כבוד שבת וחד אמר מפני שאימת שבת עליו והוא אומר אמת ופריך אי אימת שבת עליו הא דתניא מוצאי שבת לא יאכל עד שיעשר ואי אומר אמת אמאי לא יאכל מפני שאין שבת עליו באימה ולמ''ד מפני כבוד שבת ל''ל שואלו ע''י עילה (עולה) ועוד פריך תנינא שואלו בחול לא יאכל בשבת ולמאן דאמר מפני כבוד שבת אמאי לא יאכל בשבת וקאמר לא אמרו אלא בשוגג אבל במזיד אסור דתנינא ושכח לעשרו: 

רבינו גרשום

ואם מת טהור מלטמא במשא כרבנן. כלומר דעובר ירך אמו הוא וכשם דשחיטת טרפה מטהרתה מידי נבלה כך מטהר את העובר מידי נבלה:



הא לא קשיא ר' חייא אם כבר מצאו מת קאמר. אם כבר מצאו מת מעיקרא דהוא לדברי הכל עובר ירך אמו כדחזינן במתני' מצא בה בן ט' מת קורעו ומוציא את דמו אלא לדידך קשיא לדידך דאמרת השוחט את הטרפה ומצא בה בן ט' חי טעון שחיטה כר"מ ואם מצאו חי ואח"כ מת טהור מלטמא במשא דעובר ירך אמו הוא כרבנן:



לדידי נמי לא קשיא. כלומר כולהא)דברי רבינו צריך ביאור דלר"מ האיך מטהרו שחיטת אמו מידי נבלה וצ"ע. כר"מ ומה דאמרי' אם מת טהור מלטמא במשא ד' סימנין אכשר ביה רחמנא אם שחט העובר מותר באכילה ואם לא שחט העובר ושחט את אמו הועיל לו שחיטת אמו לטהרו מידי נבלה:



דיתיב וקאמר לה. להא שמעתא דרב חסדא:



איכא דאמרי מישהא הוה שהי ליה ריש לקיש לר' יוחנן ושתיק ליה עד דגמר טענתיה והדר פליג עילויה והוא נפק לברא קודם שיגמור דבריו ר' אסי ואיכא דאמר מישתא הוה שתי ריש לקיש כי אמר ר' יוחנן להא שמעתא וקודם שיגמור לשתות נפק ר' אסי:



הפריס ע"ג קרקע איכא בינייהו. כלומר לת"ק מצא בו בן ט' חי שחיטת אמו מטהרתו ובלבד שלא יפריס ע"ג קרקע ולר"ש שזורי אפי' בן ה' שנים:



הכל מודים בקלוט בן פקועה לר"ש שזורי שמותר בלא שחיטה. אפי' בן ה' שנים תרי תמיהי מידכר דכירי אינשי דקלוט ובן פקועה הוא ולא גזרינן דאי שרינן הא בלא שחיטה שרינן נמי דלא יהא בן פקועה. דתרי תמיהי מידכר דכירי אינשי:



מתיר בבנו בלא שחיטה:



ר' יוחנן לדברי ר"ש שזורי קאמר. כלומר אנא לא סבירא לי דלא הוא ולא בנו יהא מותר (ובנו) [אלא דאף לר"ש שזורי בנו] אסור:



אף המפרש בים. אף המסוכן שיש לו סכנה:



תרומת מעשר של דמאי. א"צ להפריש אלא תרומת מעשר אבל תרומה גדולה דחייב מיתה ובה היו מחמירין א"צ להפריש והכי קאמר תרומת מעשר שהפרישה מדמאי ונתערבה אח"כ לדמאי לא מיבעיא בשבת דיום עונג הוא כיון דאין רשאין לישב בתענית דשואלו לע"ה שקנה ממנו הדמאי הפרשת ממנו תרומת מעשר ואוכלו בשבת על פיו אלא אפי' בחול נמי שואלו ואוכלו על פיו:





רמב"ן

לדברי האומר חוששי' לזרע האב בן פקוע וכו'. פירש"י ז"ל דלית ליה לרב משרשי' הא דאמרי' לעיל ד' סי' אכשר בה רחמנ' וא"כ אין הלכה כרב משרשיא ואע"ג דאקשי' מינה לעיל בריש פירקין משום דלאוקמה לדברי ר' ירמיה אליבא דברי הכל מהדרינן ומצינו הרבה בתלמוד שמק' ממימרא שאינה הלכה.
אבל בתוס' דקדקו עליו מההיא סוגיא דבריש פרקין דמשמע דבר פשוט דאבר היוצא אסור לעולם ואינו ניתר בשחיטת עצמו ואמאי נימא ד' סי' אכשר ביה רחמנ' דאמו לגופו ודעצמו לאותו אבר היוצא (וליכא) [איכא] למימר כיון שיצא חוץ למחיצתו נאסר כיון שיש שחיטה בגופו אלא ד' סי' אכשר רחמנ' בטרפה שאין שחיטתו מתרת באכילה הא בכשרה בשר' בדיקולא היא.
אבל גדולי המורים מהגאונים ז"ל אמרו שהלכה אין חוששין לזרע האב כלל ולדבריהם אין חוששין לרב משרשיא. 



וההיא בן פקועה דנפל עליה דובא. משמע שטרפו, ולפי' הוצרך לבא לקמיה דרב אשי למהר לשוחטו וכן פירש"י ז"ל הזאב טרפו ולא היה יכול לחיות ואעפ"כ התירוהו בשחי' לפי שאינו טעון שחי' אלא מפני מראית העין ואין סי' טרפה אוסרין אותו כלל שאין לחוש בסימני טרפה מפני מראית העין שאין הרואה יודע בו שנטרף והבא לימלך מלמדין אותו ועוד דלא שכיח (אי לא) [ולא] גזור בה רבנן. 
אבל בחלבו הורה רבינו הגדול ז"ל שהוא אסור שכיון שהפריס ע"ג קרקע משום דמיחלף בחלב אחר וכ"כ בה"ג הפריס ע"ג קרקע בעי שחיטה ונקורי בשרא ובקלוט בן פקועה שאינו טעון שחיטה חלבו מותר משום דמדכר דכירי לה אינשי אלא שרבינו הגדול ז"ל לא כתבה לדאביי ושמא הוא מן הדברים שהשמיט מפני שאינם נמצאים פעם אחת בשמיטה. 



תרומת מעשר של דמאי שחזרה למקומה. פירש רש"י ז"ל הואיל ואין כאן תקנה הקלו לו לסמוך על עם הארץ ואוכלו על פיו והא דנקט אף בחול משום דקתני רישא הלוקח פירות ממי שאינו נאמן על המעשרות ושכח לעשרן דמאי בשבת שואלו דמשום כבוד שבת התירו לו לסמוך עליו אם אמר עשרתיו ואוכלו על פיו ולמוצאי שבת לא יאכל עד שיעשר ובירושלמ' אמרו שם כשם שאימת שבת עליו כך אימת דימוע עליו פי' לפי שרואה שהשבת קובעת למעשר והוא סבור [דאסור] לאכול טבל בשבת יותר מבחול ולא משקר ליה ורבי שמעון שזורי סבר אימת דימוע עליו אפילו בחול לפי שאסור לאכול ממנו אפילו עראי לפיכך מודיעו שנדמע ואוכל על פיו.
ויש שמקשים על פירש"י ז"ל, הא תנן המזמן חברו לאכול עמו והוא אינו מאמינו על המעשרות בשבת שואל ואוכל על פיו אלמא לאו משום כבוד שבת הוא ולאו מילתא הוא שאם היה צריך לזימונו שלא היה לו צרכי סעודה מאי איכא למימר ולא פלוג רבנן.
ובירוש' (דמאי ד,א) נמי איכא דאמרי מפני כבוד השבת כדברי רש"י ז"ל וה"ג התם חברייא אמר בשם ר' חנינא מפני כבוד השבת התירו ומקשי' שאם מפני כבוד השבת ל"ל שואלו ומתרץ ע"י עילה א"ר ביבי בשם ר' חנינא אימת שבת עליו והוא אומר אמת תני שואלו בחול לא יאכל בשבת מ"ד אימת שבת עליו ניחא מ"ד מפני כבוד השבת אפי' שואלו בחול יאכל בשבת.





רשב"א

מתקיף ליה רבא טעון שחיטה כמאן כר' מאיר. קשיא לי   והא רבא בעצמו הוא דאמר לעיל בסמוך אף לדברי המתיר מותר ד' סימנים אית   ליה להאי, ויש לומר דרבה גרס הכא ולא גריס רבא, אלא שבכל הספרים מצאתי   כאן וכאן רבא, ע"כ נ"ל דרבא לישנא דטעון שחיטה הוא דקא קשיא ליה, דאי   להתירו באכילה בשחיטת עצמו ואף על פי (שהתנו) [שאהנו] לו סימני האם   כשנמצאת כשירה, הוה ליה למימר מותר בשחיטת עצמו כדרך שאמר רבא אף לדברי   המתיר מותר, ורבי אמי נמי דאמר לדברי האוסר מותר, אבל לשון טעון משמע   לעולם טעון הוא שחיטת עצמו כר' מאיר, ואהדר ליה אם כן תקשי לך נמי הא   דתניא רבי חייא דאיהו נמי טעון קאמר, ואמר ליה רבא דטעון דר"ח לישנא דוקא   הוא וכר' מאיר, ואי משום דאינו מטמא במשא דקאמר אם כבר מת קאמר, וא"ל אף   לדידי לא קשיא דלא טעון ממש קאמינא כלומר שכל בן תשעה טעון שחיטה ואינו   ניתר בשחיטת האם כרבי מאיר, אלא לומר שאין סימני האם מועילין בשנמצאת   טריפה, וחדא דאית ביה תרתי אמינא, חדא ללמד שאין שחיטת האם מועילה לו אף   על פי ששחיטה שאינה ראויה בעלמא שמה שחיטה, ועוד שסימני עצמו מועילין לו   (ב)[ד]ארבעה סימנין אית ליה להאי, כן נ"ל.



וליטעמך הא דתני רבי חייא השוחט את הטרפה ומצא בה בן תשעה חי טעון   שחיטה וכו'. תימה מאחר שהיה יודע רב חסדא הא דתני רבי חייא, למה עשאה   מימרא בפני עצמה ואמרה משמיה דנפשיה, הוה ליה לאתויי הא דתני רבי חייא   ולמפסק כוותיה. ומסתברא דבהא דרבי חייא גר' השוחט את הבהמה, וכן היא   בפירושו ר"ח ז"ל, והיינו דאיצטריך רב חסדא לאשמועינן הא דתני רבי חייא   לאו בהמה מעלייתא קאמר אלא טריפה, ומשום הכי נקט לה כלישנא ממש דתני רבי   חייא טעון שחיטה ואינו מטמא במשא כלישנא דרבי חייא, ובהא ניחא לי דהא   דרבא דאוקמה לדתני רבי חייא כרבי מאיר, דאי גרס טריפה בדר'חייא, היאך   אפשר להעמיד (דרבי) [כרבי] מאיר דאם כן למה ליה טריפה דנקט הוה ליה למימר   השוחט את הבהמה כלישנא דמתניתין, ומאי רבותא דטריפה לר' מאיר. והא דתני   ר' חייא טעון שחיטה, לומר דאין שחיטת אמו טריפה מתרת באכילה, דאף על גב   דקיימא לן דשחיטה שאינה ראויה שמה שחיטה כדאיתא לקמן (חולין פה, א), וכסתמא   דפרק אותו ואת בנו (חולין עח, א), אפילו הכי כיון דשחיטת האם לא מהני לגופה   להתירא, לא תהני לעובר להתירו באכילה, ולפיכך תני טעון שחיטה לומר שאינו   ניתר אלא בשחיטת עצמו כמ"ש.



אמר לדידי נמי לא קשיא ארבעה סימנין אכשר ביה רחמנא. והכי   הילכתא, דהא רב חסדא ורבא ורבי אסי ורבי יוחנן כולהו הכי סבירא להו, ורבי   אמי דאמר לדברי המתיר אסור לא קיימא לן כותיה ולא חיישינן לה כלל.



אמר רב משרשיא בן פקוע דאזל אבהמה מעלייתא הולד אין לו תקנה.   פירש רש״י ז״ל דהוה ליה כמי שאין לו סימן אחד [אלא] מצד אמו, והסימן   (האחד) [האחר] אין שחיטה נוהגת בו והרי הוא כשחוט ועומד, ואין לך בהמה   נתרת בסימן אחד, ואין סימן זה האחרון מצטרף לראשון שאין לך שהייה גדולה   מזו שהראשון שחוט משנולד, ורב משרשיא לית ליה הא דמיתניא לעיל דארבעה   סימנין אכשר ביה רחמנא, והקשו עליו בתוספות דאין לשון פירושו מחוור דמה   שכתב דאין בהמה ניתרת בסימן אחד, אינו מתיישב, דאפילו היתה ניתרת בסי' א'   אין לו סימן א', דכל אחד מן הסימנין נחשבים כאלו מחציתן שחוטין ואין כאן   רוב סימן שאינו שחוט שיהא ראוי לשחיטה, ואפילו לא היתה שהייה פוסלת בו   כלל לא היה שייך להתיר בזה, לפי שחצי הגוף הרי הוא כבשר, וחציו מצד האם   אינו שחוט כלל, ואין שחיטה שייכא ביה לפי שאין (לסימנין) [לו סימנין].   ואפילו מאן דאמר ארבעה סימנין אכשר בה רחמנא, מודה בהא דלא אמרו אלא   בטריפה לפי שאין סימני העובר נחשבין שחוטין כלל, כיון שנמצאת האם טריפה,   אבל כאן הרי חצים נחשבים שחוטים לגמרי, ואם כן היאך תהא הבהמה ניתרת   בסימנין שאנו רואין כאלו נשחטו כבר. ותדע דגבי עובר שהוציא ידו בריש   פירקין (חולין סט, א) גבי בעיין דאיבעיא לן מהו לחוש לזרעו, משמע דאבר היוצא   אין לו תקנה אפילו בשחיטת הבן פקוע, דכיון שהועילה לו שחיטת אמו להתיר את   כולו חוץ מאותו אבר היוצא, שוב אין סימנין ראוין להתיר האבר היוצא,   דכשחוטין ועומדין הן נחשבין, ולפי דברי רבינו שלמה ז״ל אתיא ההיא סוגיא,   דלא כמאן דאמר ארבעה סימנין אכשר ביה רחמנא, ולדידי נמי קשיא דהא בברייתא   תניא לפי שמצינו במעשר שני וביכורים שיצאו חוץ למחיצתן וחזרו מותרין יכול   אף זה כן תלמוד לומר טריפה, ואמרינן מאי תלמודא ואמר רבה כטרפה מה טרפה   כיון שנטרפה שוב אין לו היתר אף בשר כיון שיצא שוב אין לו היתר, אלמא   כטרפה משוינן לה שאין לה היתר לעולם, ומשמע אפילו בשחיטה עצמו כיון שניתר   חציו בשחיטת אמו, אלא הכא כפשטה מפרשינן לה בן פקועה דאזל אבהמה מעלייתא   הולד אין לו תקנה דחצי סימנין נחשבין כשחוטין גמורין ושוב אינו ניתר   לכולי עלמא בחצי סימניו.



אמר אביי הכל מודים בקלוט בן פקועה שמותר. כלומר אפילו תנא קמא   דר' שמעון ואף על פי שהפריס על גבי קרקע מאי טעמא כל מילתא דתמיהא מדכר   דכירי לה אינשי, ועל ידי שיתמהו על קליטתו יזכר שהוא בן פקועה ולא אתו   לאיחלופי, ואפילו רבנן דמצריכי שחיטה לבן פקועה שהפריס על גבי קרקע משום   מראית הענין, הכא מודה דשרי בלא שחיטה.



 מקצת ספרים יש שכתוב בהם: איכא דאמרי אמר אביי הכל מודים בקלוט בן   קלוטה בן פקועה שמותר מאי טעמא כל תרי תמיהא מדכר דכירי לה אינשי.   וכן היא בפירושי רבינו שלמה ז"ל והוא מפרש לה שאותו קלוט הוא בן   פקועה ואמו היתה קלוטה, ומאן מודים נמי חכמים ור' שמעון שזורי, ומשמע לפי   גירסא זו דדוקא בקלוט בן קלוט והוא בן פקועה שרו רבנן, הא בקלוט בן פקועה   דליכא אלא חדא תמיהא לא שריא, ומיהו לענין פסק הלכה אפשר דכלישנא קמא   עבדי דבדרבנן הולכין אחר המיקל. וצריך עיון לדברי הגאונים ז"ל שפוסקין   לעולם כאיכא דאמרי, דשמא אף בזו אף על גב דשל סופרים היא נקטינן כאיכא   דאמרי ולחומרא. אבל הר"ז ז"ל לא גריס איכא דאמרי אלא אמר אביי הכל מודים   בקלוט בן קלוט בן פקועה שהוא מותר, וכן נמצא במקצת הנוסחאות, ופירוש דהכל   מודים דבקמייתא דאביי היינו ר' שמעון שזורי ורבנן ולענין קלוט בן פקועה   עצמו שהפריס על גבי קרקע מותר, דכל מילתא דתמיהא מדכר דכירי לה אינשי,   ואם הוא עצמו אינו בן פקועה אלא שהוא קלוט שנולד מקלוטה ואמו של קלוטה   היתה בת פקועה הכל מודים בו שהוא מותר, כל תרי תמיהא דכירי לה אינשי,   ומאן מודים רבי יוחנן דאמר הוא ובנו אסור הכא מודה דאפילו בנו מותר הואיל   ואיכא תרי תמיהי, ואפילו לרבנן דאמרי בשהפריס על גבי קרקע שהוא טעון   שחיטה ועוד שהוא עצמו אינו בן פקועה כיון דאיכא תריתמיהי שרי. ולדבריו   ז"ל בבן פקועה ממש שהוא קלוט אפילו רבנן מודו דשרי. ובן בנה של פקועה, אף על פי שנולד כדרך הנולדים, אם הוא קלוט ואמו   קלוטה ובת פקועה דאיכא תרי תמיהי, לכולי עלמא נמי שרי.   



 וההוא בן פקועה דהוה לאדא בר חבו דנפל עליה דובא. פירש רש"י ז"ל   שטרפו שלא היה יכול עוד לחיות, ואף על פי כן התירו לו רב אשי בשחיטה, לפי   שעיקר מה שהצריכוהו חכמים שחיטה אינו אלא משום מראית העין דאיכא לאיחלופי   בבהמה מעליא, אבל סימני טריפה אין אוסרין אותו כלל, שאין לחוש לסימני   טריפה משום מראית העין, שאין הרואה אותו יודע שנטרף והבא לימלך מלמדין   אותו, וכן נראה עיקר, מדאיצטריך למימר דנפל עליה דובא ואם לא נתכוין בעל   הגמרא להשמיענו בזה אלא חלוקתן לענין שחיטה, כלומר אם הלכה כרבי שמעון   שזורי אוכ רבנן, למה הוצרך לומר דנפל עליה דובא, מאי נפקא מינה. ולענין הלכות שחיטה, גם כן נראה דאינו שייך, דאפילו החליד או דרס מותר   כענין שאמרו לענין טריפה כך אמרו לענין דרס והחליד שאין הרואה יודע שדרס   או שהחליד, והבא לימלך מלמדין אותו וצריך עיון. ולענין חלבו, הורה הרב אלפסי ז"ל שהוא אסור, מכיון שהפריס על גבי קרקע,   משום דמיחלף בחלב אחר, וכן כתב בהלכות גדולות הפריס על גבי קרקע בעי   שחיטה ונקורי בשרא, והרב רבינו משה בר נחמן ז"ל כתב בקלוט בן פקועה מכיון   שהוא מותר בלא שחיטה חלבו נמי מותר (ד)משום דמדכר דכירי ליה אינשי.





המאירי

שחט את הבהמה ויצא ממנה בן תשעה חי אע"פ שאינו טעון שחיטה מן הדין חייב הוא במתנות ר"ל זרוע לחיים וקיבה ואם מת בלא שחיטה טהור מלטמא כנבלה ששחיטת אמו מטהרתו וכן הדין אף בשוחט את הטרפה ולא עוד אלא שיש גורסין בה השוחט את הטרפה ר"ל שהם גורסים אמר רב חסדא השוחט את הטרפה ומצא בה בן תשעה חי טעון שחיטה ואם מת טהור מלטמא במשא אלא שיש להקשות בה היאך הקשה לו רבא טעון שחיטה כמאן כר' מאיר כלומר דלרבנן לא מהני ליה שחיטה דכשחוט ועומד הוא וכמו שאמרו למעלה השוחט את הטרפה ומצא בה בן תשעה חי לדברי האוסר מתיר לדברי המתיר אוסר והלא רבא הוא דאמר אף לדברי (האוסר) [המתיר] מתיר ומשום דארבעה סימנין אכשר ביה רחמנא אלא שהעקר לגרוס בה תחלה השוחט את הבהמה וכן בר' חייא והיינו דאקשי טעון שחיטה כמאן כר' מאיר כו' ואמר ליה ולטעמיך הא דתני ר' חייא כו' והשיבו הא לא קשיא דאפשר דר' חייא הלה אליבא דר' מאיר תני לה והא דאמר שאם מת טהור מלטמא במשא בשמצאו מת אבל לא במצאו חי אלא לדידך אי הכי קאמרת הוה לך לפרושי ותירץ לדידי נמי לא קשיא ארבעה סימנין אכשר ביה רחמנא כלומר שאם בא לשחטו שחיטה היא אף לרבנן והוא הדין לטרפה ולא עוד אלא שאף הגורסים בה הבהמה קצתם מפרשים דכי אסקה מיהא הכי קאמר ארבעה סימנין וכו' ובטרפה קאמינא ואליבא דרבנן ולטעמא דידך דאף לדברי המתיר מותר ולמדת שלענין פסק מיהא הן בשל רב חסדא הן בשל ר' חייא אף בשל טרפה כן וברוב ספרים גורסים כן בשניהם ר"ל השוחט את הטרפה ולענין הקושיא הם מתרצים דהא דאמר רבא ארבעה סימנין אכשר בה רחמנא בתר דשמעה מרב חסדא אמרה:



כבר ביארנו על בן תשעה שיצא חי והפריס על גבי קרקע ר"ל שהילך בפרסות על גבי קרקע שטעון שחיטה מדברי סופרים היה בן פקועה זה קלוט הואיל ויש בו איזה דבר מחדש מותר בלא שחיטה אף מדברי סופרים והוא הדין שחלבו מותר שזו תלויה בזו לשטתנו כמו שכתבנו כל כיוצא בזה אין אדם טועה בו שמתוך חדושו מדברים עליו ושומעים כל הנאמר עליו ואין טועין בו באחר וזהו שאמרו אמר אביי הכל מודים בקלוט בן פקועה כלומר אע"ג דהפריס על גבי קרקע דשארי מאי טעמא כל מילתא דתמיהא מידכר דכירי אינשי ומ"מ יש ספרים שגורסים אחריה איכא דאמרי אמר אביי הכל מודים בקלוט בן קלוטה בן פקועה דשארי מאי טעמא כל תרי תימהי מידכר דכירי אינשי ולפי לשון זה דוקא שהוא קלוט ואמו היתה קלוטה ושהוא עם כל זה בן פקועה דאיכא תרי תימהי קלוט ובן קלוטה דאלו כשהוא בן פקועה לאו תימהא חשיב לה ומתוך כך יש פוסקים כלשון זה האחרון ואין מתירין בקלוט בן פקועה אחר שהפריס אא"כ הוא בן פקועה קלוט ובן קלוטה אלא דמסתברא דהילכתא כלישנא קמא דהואיל ואף בלאו שום תימהא אינה אלא מפני מראית העין בחדא תימהא שרי:



ומגדולי הראשונים אין גורסין בה איכא דאמרי אלא ואמר אביי הכל מודים בקלוט בן קלוטה בן פקועה שמותר ואינו חוזר על הראשונה שכלם מודים בראשון ר"ל שאם בן פקועה זה קלוט מותר דכל מילתא דתמיהא דכירי לה אינשי ואין על זו לשון אחר כלל והכל מודים שבזו פירושו דרבנן מודו בה לר' שמעון בן שזורי והלשון האחר הוא חוזר לר' שמעון בן שזורי שנחלקו לדעתו זעירי ור' יוחנן שזעירי אמר עליו שהתיר בבנו של פקועה ובבן בנו עד סוף כל הדורות ור' יוחנן אמר עליו שלא התיר אלא בו אבל בבנו אסור ואמר אביי שהכל מודים לדעתו ר"ל אף ר' יוחנן שאם היתה הזקנה בן פקועה ובתה קלוטה ובן הבת קלוט שמותר לדעת בן שזורי הואיל ואיכא תרי תימהי שהוא קלוט ואמו קלוטה ואע"פ שלדעת זה לא היה לו לאמרה אלא לאחר אותו המחלוקת הואיל והזכיר את הראשונה לאביי סמכה לו ואין מוקדם ומאוחר ולא עוד אלא שהם פוסקים בה שאף רבנן הודו בה אלא שזו ודאי אינה נראית לי כלל לאסור את הזקנה ובתה ולהתיר בן הבת אלא ודאי עיקר הדברים כנוסח ראשון וכן גורסין בה גדולי הרבנים וגדולי המפרשים אלא שגדולי המפרשים פוסקים ללישנא בתרא להצריך בו שנים דברים מחדשים אף כשהוא עצמו בן פקועה ומ"מ נראה כדעת ראשון הואיל ואין בו איסור אלא ממראית העין ולא עוד אלא שקצת מפרשים פוסקים כר' שמעון בן שזורי כזעירי בשם ר' חנינא ואף גדולי ספרד שמענו מזמנים קדומים שעשו בה מעשה בכנופיא דרך חדוש אלא שאין ראוי לפסוק כיחיד במקום רבים וכל שכן במקום שהטעות מצויה:



כבר ביארנו שבן פקועה הבא על בהמה מעליתא לדברי האומר חוששין לזרע האב הולד אין לו תקנה אפי' לדעת שארבעה סימנין התירה בו תורה מפני שחציין של סימנין נידונין כשחוטין והוא שאמרו אמר רב משרשיא לדברי האומר חוששין לזרע האב בן פקועה הבא על בהמה מעליתא הולד אין לו תקנה ובאמת שגדולי הרבנים פירשו הטעם דהוה ליה כמי שאין לו אלא סימן אחד מצד אמו והאחר כשחוט שהרי אין שחיטה נוהגת בו ואין לך בהמה ניתרת בסימן אחד ואין השני מצטרף לראשון שהרי הראשון נשחט משנולד ואין לך שהייה גדולה מזו ופירשו בה שרב משרשיא אינו סובר זו שאמרו ארבעה סימנין אכשר בה רחמנא שאלו כן הרי הוא בר שחיטה ומ"מ בתוספות מתמיהים עליהם שבהמה זו אף סימן אחד אין לה שלא אמרו ארבעה סימנין אית ליה אלא בשלא הועילוהו סימני האם כגון שוחט את הטרפה ובדומה לזה שאין סימני העובר נחשבים כשחוטים הואיל ונמצא האם טרפה אבל כל שהוא ניתר בשחיטת אמו הרי חצי סימניו נחשבים כשחוטים לגמרי והיאך היא ניתרת בסימנין שאנו רואים אותם כשחוטים אלא ודאי רב משרשיא אף לדעת שכתבנו ארבעה סימנין אכשר ביה רחמנא אמרה וראיה לדבר מה ששאלו למעלה בעובר שהוציא את ידו מהו לגמע חלבו משמע דאבר היוצא אין לו תקנה לעולם וכן אמרו למעלה לפי שמצינו במעשר שני ובכורים שיצאו חוץ למחיצתם וחזרו למקומם מותרין יכול אף אבר היוצא כן ת"ל ובשר בשדה טרפה כטרפה מה טרפה כיון שנטרפה שוב אין לה היתר אף בשר כיון שיצא שוב אין לה היתר כלומר אף בשחיטת עצמו הואיל וניתר חציו בשחיטת אמו ואלו לדבריהם כל אלו באות שלא כהלכה ושלא כדעת האומר ארבעה סימנין אכשר ביה רחמנא נאמרה מפני שחציין של סימנין כשחוטים כמו שכתבנו ואינו ניתר בחצי סימניה ובן פקועה הבא על בת פקועה הולד אינו טעון שחיטה מן הדין ויש אומרים כן עד סוף כל הדורות כל זמן שיהו המולידים פטורים מצד שניהם:



הואיל ואין בן פקועה טעון שחיטה מן הדין אלא מדברי סופרים אם נמצאת טרפה מותר הן בדריסה הן בשאר טרפויות שאינו אלא כבשר בעלמא והרבה גאונים אומרים כן אף בשהא או דרס או בנמצאת סכין פגומה ואף גדולי הדור נסכמים עמהם ולא יראה לי כן שכל שהוא בעצמה של שחיטה מתנבל הוא בה אלא שהם אומרים שנתנבלה בשחיטה מותרת שהנבול בשחיטה כטרפות הוא ואין בו משום מראית העין ומותר הא אם מתה מאליה ודאי אסורה שלא אמרו בה אלא שטהורה מטומאת נבלה ומ"מ יש חולקים לאסור אף בטרפות וכשאנו משיבין עליהם ממה שנאמר כאן באדא בר חבו דהוה ליה בן פקועה ונפל דובא עליה ואתא לקמיה דרב אשי ואמר ליה זיל שחטיה הם מפרשים בה זיל שחטיה ובדקיה או שמא בהמה גסה היתה ואין לזאב בה דריסה כמו שהתבאר ואין הדברים נראין שאם כן לא היתה ההוראה בכאן אלא להטעינו שחיטה ואם כן מה הוצרך להזכיר לנו דנפל עליה דובא לימא ההוא בן פקועה דהוה בן פלוני ואתא לקמיה דרב אשי ואמר ליה זיל שחטיה אלא ודאי עקר אשמעתיה משום דרוסה הוא ואע"ג דמ"מ ראיה אין כאן דשמא מעשה שהיה כך היה מ"מ הדברים נראין אלא שבחיבורי רבותינו שבצרפת מצריכים בה שיהא הטרפות דבר שאינו נראה לכל שאם כן חוששין למראית העין וכתחלתו כך סופו ויפה אמרו ולהם שומעין:



כבר התבאר בפרק שני שהבריא שאמר כתבו גט לאשתי כותבין אבל אין נותנין עד שיאמר להם תנו אבל המפרש מן היבשה לים והיוצא בשיירא למדברות או המסוכן שקפץ עליו החולי שלשה ימים הואיל ואמר כתבו כותבין ונותנין מתוך שהוא בהול אינו זכור לומר תנו אלא שכך הוא בדעתו ועיקר הדבר במסכת גיטין:



כבר ידעת על תבואה של עם הארץ שהיא דמאי וצריך להפריש ממנה תרומת מעשר כמו שביארנו בפרק ראשון לקח פירות מעם הארץ ושכח לעשרן ונכנסה שבת שואלו ואם אמר לו מעושרין הן אוכל על פיו בשבת שאימת שבת על עם הארץ ואינו סומך עליו בחול ראינוהו לעם הארץ שעשר מפירות הדמאי כדי להפיס דעת הלוקחים וראינו תרומת מעשרו שחזרה למקומה ואמר חזרתי והפרשתיה אפי' בחול סומך עליו שאימת דמוע עליהן כך כתבוה מגדולי המחברים ויראה מדבריהם שדמוע כיוצא בזה די לו בהפרשה אחרת שלא בהעלאת אחד ומאה (ומ"מ אפשר לפרשם בהעלאת ומאה) ומ"מ אפשר לפרשם בהעלאת אחד ומאה ויש שפירשו דבר זה שאם עשר הלוקח ונפלה למקומה ואין מאה להעלותה הואיל ואין כאן תקון שואלו ואם אמר לו שכבר עשרן אוכל על פיו אפי' בחול:



מה שאמרנו בזה שנפלה למקומה הוא על דעת האומר שתרומת דמאי במקומה מדמעת שלא במקומה אינה מדמעת ומ"מ הלכה שאף שלא במקומה מדמעת:



עם הארץ שהפריש לפנינו תרומת מעשר בתורת ודאי וחזרה למקומה אין כאן תיקון בהפרשה לדברי הכל ומ"מ אם נפלה במאה שכיוצא בה ואמר העליתיה באחד ומאה יראה שהוא נאמן שאימת דמוע עליו:





מהרש"א - חידושי הלכות

בתוס' בד"ה אף בחול שואלו כו' ואי אומר אמת אמאי לא יאכל מפני שאין שבת עליו בחימה כו' עכ"ל מהרש"ל הגיה אמאי לא יאכל מאחר שאימת שבת עליו כו' עכ"ל ואין זה נכון להגיה כל הספרים בתוס' דהכא ופ' הקומץ ובפי' הר"ש במס' דמאי פ"ד אבל יש לקיים כל הספרים והוא תירוץ לקושייתו כמו בשאר הקושיות בזה אשר שם דמשנינן ליה וה"פ דאע"ג דביום השבת אנו אומרים דמאימת שבת אומר אמת מאחר שעבר השבת יש לנו לומר שזה האיש לא היה שבת עליו באימה ולא אמר אמת כיון דאפשר בתיקון לעשר אז במ"ש וכה"ג אמרינן דשואלו בחול לא יאכל בשבת למ"ד מפני כבוד שבת דלא אמרו אלא בשוגג כו' והיינו דמקודם שבת היה אפשר לתקן ולא תיקן הוה מזיד ודו"ק:





מהר"ם

בגמ' וכן היה ר"ש שזורי מתיר בבנו ובן בנו וכו'. בספר המאור מפרש בנו ובן בנו של פקועה וגם כתב שבנו ובן בנו לאו דוקא אלא ר"ל בתו ובת בתו ע"ש:


בתוס' ד"ה בן פקועה הבא על בהמה וכו' ואפילו לא היתה השהייה פוסלת וכו' כיון דחצי הגוף וכו' לא נשחט. ר"ל דלא שייך צירוף אלא כשהתחיל לשחוט ושהה ואחר כך חזר וגמר אבל כאן איתו חצי הגוף של ולד הבא מכח אמו לא נשחט מעולם אפילו התחלת שחיטה ולכך אפילו לא היתה השהייה פוסלת אלא מצטרפת השחיטה אפילו הכי לא היה שייך הכא להתיר:


בא"ד ומודה נמי לסוגיא דריש פרקין וכו'. ר"ל אותו מ"ד דאמר לעיל ד' סימנין אכשר ביה רחמנא הודה לסוגיא דריש פרקין ובו' דמשמע דאבר היוצא אין לו תקנה בשחיטה משום דהתם הוי כאילו כבר נשחט כו':


ד"ה דנפל עליה דובא וכו' בקונטרס פי' נמי כו'. ר"ל דלהכי פרש"י דלא היה יכול להיות לאשמועינן דבבהמה אחרת היתה נטרפת מחמת אותה הדריסה אלא משום שהיה בן פקועה לא אסיר לה אע"ג דסבר כרבנן דצריך שחיטה בהפריס על גבי קרקע:


בא"ד וכן נראה דלא על חנם השמיענו דנפל דובא עליה. ר"ל דאי לא אתא לאשמועינן אלא הא דאצרכיה שחיטה הכי הל"ל הוה ליה בן פקועה אתא לקמיה דרב אשי א"ל זיל שחטיה ולמה ליה לגמרא להזכיר דנפל עליה דובא:


ד"ה אף בחול וכו' דכיון שהופרש חמור בעיניו יותר וכו'. פי' משום דאינהו נמי תרומה חמירא בעיניהם וכיון שהופרש הוי ליה תרומת מעשר מפני שאימת שבת עליו פי' רבינו שמשון וכן בתוס' בגיטין מפני שחשבת קובעת למעשר והרמב"ם מפרש שם מפני שבשבת מורא שבת עליו לעשות שום עבירה ע"ש:


בא"ד ואי אימת שבת עליו וכו'. ואי אומר אמת אמאי לא יאכל מפני אחר שאין אימת שבת עליו כצ"ל ר"ל דדוקא בשבת שאי אפשר לתקן אין אנו סומכין על זה שמפני אימת שבת הוא אומר אמת אבל לאחר השבת שאפשר לתקן אין אנו סומכין ע"ז מפני שכבר אפשר שנמצא אחד מן העמי הארץ שאין לו אימת שבת ואינו אומר אמת ולכך כיון דאפשר לתקן לא יאכל במוצאי שבת עד שיתקן:


בא"ד ולמ"ד מפני כבוד שבת למה לי שואל ע"י עילה עולה כצ"ל. ופי' שהמקשה פריך כיון דמפני כבוד השבת הוא מתיר לאכול בלי שום תיקון א"כ לישרי בלא שאלה כלל ומשני שלא התירו מפני כבוד השבת כסומא בארובה מבלי שום טעם שאנו יכולין לתלות בו להתיר אלא ע"י שאלה דוקא שבאין עליו בעילה ושואלין וחוקרין אותו באולי יהא נשמע וניכר מתוך דבריו שלא תקנו ואם הוא עומד בדבורו ואומר בבירור דברים שתיקנו אז סומכין על דבריו ועולה לה אותו תיקון של ע"ה לאוכלה בשבת מפני כבוד השבת ולא באופן אחר ודו"ק כן נ"ל:





חכמת שלמה

תוס' בד"ה בן פקועה כו' לא מצנורף לקמן שאין כו' כצ"ל:


בד"ה אף בחול כו'. אמאי לא יאכל מאחר שאימת שבת כו' [ע"י עילוי עולה ועוד פריך כו'] כצ"ל:





רש"ש

גמרא ואם מת טהור מלטמא במשא. לכאורה נראה למחוק תיבת במשא (וכן לקמן) דאטו במגע מטמא. וכמ"ק מפרש"י ואולי בא לאשמעינן דדוקא מטומאת נבלה טהור אבל לא מטומאת אוכלין דהוכשר בדם שחיטת אמו. אבל ז"א דאיך יקבל הכשר אפי' לריה"ג בעודו חי וצריך שחיטה להתירו באכילה. ועוד דאמר לקמן וכן אריו"ח ולדידי' תרי גופי נינהו ולא מתכשר בדמא דאמיה:



רש"י ד"ה הפריס. עמד כו'. וכן פי' לעיל (נא ב) ננער לעמוד כו' ע"ש. וא"כ קשה סיומו כיון שהלך. וגם הפוסקים לא ביארו אם דוקא הלך או אפי' רק עמד:



רש"י ד"ה ה"ג א"ד אמר אביי. ואותה קלוטה פקועה היתה. עי' ביאור דבריו בש"ך סי' י"ג סק"ז:



תד"ה אף. הא דתנינן מוצאי שבת ל"י כו'. כצ"ל:





הגהות יעב"ץ

תד״ה ולטעמך וכו׳ כיון דשמיע לי׳ ברייתא. נ"ב וי"ל דלא ס"ל כברייתא דר"ח דבשטת ר"מ אמרה ואיהו בשטתייהו דרבנן קאמר לה למילתיהו וכדמסיק ורב חסדא מעיקרא נמי הכי סבר לה בדרבי חייא כדשניי' רבא ודקאמר ולטעמך לא משום דס"ל כוותי' אלא לחדודי לרבא קבעי:





חידושי חת"ס

אמר רב משרשי' בן פקועה הבא על בהמה מעלי' וכו' עפירש"י ותוס' ובחידושינו לעיל ס"ט ע"א גבי מהו לחוש לזרעו. ומאי שצל"ע מאי שייטי' דרב משרשי' הכא בשמעתין ולהפסיק בדבריו בין הני הלכתא דהפריס ע"ג קרקע. ואמר תלמוד א' אפשר לומר היינו טעמי' דר' שמעון שזורי דלא בעי למיגזר להטעינו שחיטה דליהוי לי' היכרא שלא להכשל בזרעו וצ"ל לפ"ז בהמה מעלי' הבא אבת פקועה נמי לית תקנתא לולד ועיין לעיל בחידושינו ס"ט ע"א שם. ולפ"ז לפירש"י דלית הלכתא כרב משרשי' ממילא לית הלכתא כר"ש שזורי וצ"ע. אנא כי האי ס"ל וכו' ממ"ש תוס' מהא דעטרן ונפט מוכח לכאורה דאפי' להחמיר לא קיי"ל כר"ש שזורי. ונתחזקה ק' ש"ך בי"ד סי' רע"ו דהתם פסקו כר"ש שזורי להחמיר בתליית השם ע"ש ומ"מ עטרן ונפט שאני דחומרא דאתי לידי קולא הוא דאם לא מצא עטרן ונפט יהי' יושב יבטל וכי האי גוני אמרינן בפ' במה מדליקין מאי יעשו אנשי מדי וכו' ע"ש אבל בעלמא עבדינן כחומרא של ר"ש שזורי ומיושב ק' הש"ך הנ"ל:


תרומת מעשר של דמאי וכו' עיין תוס' דמשום כבוד שבת הקילו להאמין לע"ה ומזה למדו הפוסקים להקל כמה פעמים לכבוד שבת וכמ"ש בהקדמת תורת חטאת. אלא דצל"ע א"כ הי' לנו לומר כי היכי דבדמאי חוזר לאיסורו במוצאי שבת ה"נ הו"ל דבמוצאי שבת לא יאכל מה שהתרנו לכבוד שבת. מיהו הרמב"ם פסק התם דבמוצאי שבת צריך לעשר על מה שאכל בשבת א"כ לא תיקשי מהתם די"ל התם כיון דאפשר לתקוני למפרע מה שכבר אכל מתקנינן ואה"נ אי לא נשאר מידי מ"מ יאכל בשבת אע"ג דא"א לתקוני א"כ מיני' ילפינן להקל משום כבוד שבת ובמ"ש לא תחזור לאיסורו דהוה כתרתי דאיסורא דא"כ אכל איסור למפרע ולא דמי לדמאי דאם נשאר מתקן למפרע מה שכבר אכל ולא סתרי אהדדי כנלע"ד:


כל מה ששייך לסוגיא דארכובה הנמכרת עם הראש הארכתי לעיל ר"פ אלו טרפות קחנו משם:








דור רביעי

ע״ב גמר׳ טעון שחיטה, ואם מת טהור מלטמא במשא וכו׳, ד׳ סימנים אכשר בה רחמנא. הנה האי דינא דבן ט׳ חי הנמצא במעי בהמה טרפה דטעון שחיטה, מבואר ברמב״ם בהלכ׳ מ״א, אבל מה דינו אם מת אח״כ בלא שחיטה לענין טומאה לא הוזכר ברמב״ם ז״ל בפירוש. אלא דהכ״מ בפ״ב מהלכ׳ אבה״ט הל״ז כתב בשם הר״י קורקוס ז״ל, דהא דכ׳ הרמב״ם שם ואם מת קודם שיפריס ע״ג קרקע הרי הוא טהור, ששחיטת אמו מטהרתו, קאי אפילו אמו טרפה עיי״ש. והוא אמת וצדק, אלא דמה שהתנה הרמב״ם ז״ל קודם שיפריס ע״ג קרקע הוא מן התימא, דמשמע שלאחר שיפריס ע״ג קרקע אם מת מטמא במשא, ומהיכי תיתי, וכי משום דבעי שחיטה מדרבנן משום מראית העין, נימא דמטמא במשא מדרבנן, אשר זה דבר זר ומנ״ל לרמב״ם זאת דגזרו טומאה משום מראית עין. וראיתי בדגול מרבבה ביו״ד החדשים שהשיג על הטו״ז דס״ל שהפריס ע״ג הקרקע רק לכתחילה צריך שחיטה, אבל בדיעבד לא אסרו משום מראית עין, מפסק הרמב״ם זה דבהפריס ע״ג קרקע מטמא כנבלה, אם לא שחטה, והוא פלא גדול שלא הרגיש הגאון ז״ל דמשום מראית עין מדרבנן, איך מטמא כנבלה. ולא עוד אלא דאם היה הרמב״ם ממציא דבר זה דבהפריס ע״ג קרקע גם טומאת נבלה אית בי׳ מדרבנן, היה לו לפסוק כן בפירוש ולא להשמיענו דבר זה מכללא, דבלא הפריס טהור. עוד זאת אני תמה דבסוף פ״ה ממ״א שהביא דין דהפריס ע״ג קרקע כתב סתמא, ואם הפריס ע״ג קרקע צריך שחיטה, ולא הזכיר כלל שהיא מדבריהם שאין דרכו של הרמב״ם ז״ל כן, ובפרט דלישנא דצריך שחיטה הוא לישנא דטעון שחיטה דקאמר ר״מ במתניתן על בן ט׳ חי, ור״מ ודאי מדאורייתא קאמר, ואיך משתמש הרמב״ם ז״ל בהאי לישנא גופא לאמר בהפריס דצריך שחיטה. ועוד יותר מזה תראה ראי׳ נפלאה דרמב״ם מה״ת מצריך שחיטה להפריס ע״ג קרקע והוא ממש״כ בפ״ז שם הלכ׳ ג׳ וז״ל: ״השוחט בהמה ומצא בה שליל וכו׳, ואם שלמו לו חדשיו ומצאו חי, אע״פ שלא הפריס ע״ג קרקע ואין צריך שחיטה, חלבו אסור וחייב עליו כרת״ עכ״ל. והאי ״אע״פ שלא הפריס ע״ג קרקע״ ע״כ אתא לאמר דאם הפריס עג״ק וטעין שחיטה פשיטא שחלבו בכרת, דאם לא תפרש כן כונת הרמב״ם ז״ל אז האי ״אע״פ שלא הפריס עג״ק״ אין לו שום מובן.


אבל עשה אזנך כאפרכסת ושמע נא קושט דברי אמת, הנה הרמב״ם ז״ל השמיט הא דר׳ משרשי׳, דבן פקועה הבא על בהמה מעליתא הולד אין לו תקנה. והב״י סימן י״ג כתב דלא ידע למה השמיטו הרמב״ם, מאחר דמסופק אי חוששין לזרע האב. עוד זאת השמיט הרמב״ם ז״ל כל דין דקלוט בן פקועה דאמר אביי, דהכל מודים בו משום דמדכיר דכירי, וקמתמה הב״י בסימן הנ״ל עליו, וכתב דבשלמא על הרי״ף דהשמיטו לא קשה, משום דלא שכיח, אבל על הרמב״ם יש לתמוה דהוא ז״ל אינו רגיל להשמיט שום דבר מהתלמוד, עכת״ד. ואני אומר דאף על הרי״ף לא הועיל הרב ב״י ז״ל בתירוצו, דהרי הרמ״א בהגה סימן י״ג כתב, דאפילו היה בו שאר דבר תימא סגי להתיר בלא שחיטה, ולמד זאת ממה שהביא הג״א מעשה דרב שרירא גאון דהיה לו שני בני פקועות והמיתם בקופיץ והאכילם בחופה וסגי לי׳ בהא דהיה בשעת חופה להיות תמיה לאינשי, וא״כ איך השמיטוה הרי״ף והרמב״ם ז״ל.


והנה בריש פירקן כתבתי דהרמב״ם ז״ל דחה הא דרב משרשיא מכח האי דרבא דד׳ סימנים אכשר בה רחמנא, אבל עתה אני רואה דבאמת הא דד׳ סימנים לית לי׳ לרמב״ם, כי לא הביא כלל הא דד׳ סימנים אכשר בה רחמנא, דהיינו באמו טרפה שיהי׳ צריך שחיטה, ויהי׳ טהור מלטמא, ואדרבה פסק בהפריס עג״ק גם טמא הוה, והאלקים כי כן האמת בדעת הרמב״ם ז״ל, אע״פ שלא עלה זאת ע״ד שום ראשון או אחרון ז״ל, אבל מקום הניחו לי אבותי להתגדר בו.


דהנה ק״ז החת״ס בחדושיו הרגיש ברוח קדשו, דהא דר׳ משרשיא המובא כאן, בין האי דר״כ דקאמר איכא בינייהו הפריס ע״ג קרקע, ובין הא דאביי דהכל מודים בקלוט בן פקועה עומד שלא במקומו, דהאי דינא דר׳ משרשיא אין לו שייכות לדר׳ ש״ש עיי״ש מה שנדחק בזה בשם תלמיד אחד בדבר זר ורחוק. ואני דור רביעי אחריו ת״ל מצאתי פתרון הדבר, דבאמת כן הוא דמישך שייך לדרש״ש ולא לחכמים. דבהא דר׳ כהנא דאמר הפריס עג״ק איכא בינייהו לא איפריש אי מדאורייתא טעון שחיטה או מדרבנן, ויש לפרש ג״כ דמדאורייתא קאמר דחכמים דר״מ ס״ל דדי לולד להיות כאמו, ובאמו גופה בעינן שתמות הבע״ח ע״י השחיטה, ר״ל שתהי׳ גוססת על ידה, דניהו דמפרכסת מותרת מיד וחותך כזית בשר מבית השחיטה כדלעיל ל״ג ע״א, היינו משום דעומדת למות לאלתר, דכל שנשחטו שני סימנים חזקה אלימתא לחז״ל דמת מיד, וכמו שאמרו בגיטין ע׳ ע״ב דנשחטו ב׳ סמניו וברח מתירין את אשתו, ועיי״ש בסוגי׳ ובתוס׳ דמת בודאי קודם שיתירוה לינשא, וכן כאן שחיטת ב׳ הסימנים ממיתין מיד וכאשר בארתי בארוכה בפתיחה בעיקר ג׳ דבעינן מיתה תוך מעל״ע. אלא דהתורה התירה כנגד יצה״ר למי שלהוט אחר תאות אכילה לאכול מיד כמו יפ״ת עיי״ש. אבל כל שלא פעלה השחיטה לעשותה גוססת, ואם היה במציאות שתשהה מלמות יותר ממעל״ע, באמת אין כאן שחיטה. דהרי אמרה תורה בחיה ועוף, ושפך את דמו שהוא נטילת הנפש ולא מסתבר לאמר דכשנכנסו לארץ ונתקדשו במצות שחיטה שבא להקל כ״כ ולאמר, דלא בעינן נטילת נשמה ונפש כלל, ואפילו אין סופה למות מחמת השחיטה מותרת וטהורה. ואם כן הוא האי ולד, אם שחיטת אמו פעלה עליו עכ״פ כדי שיהא גוסס ואינו יכול לעמוד שהוא סימן הגסיסה, אז ניתר על ידי אמו, אבל כל שהפריס ע״ג קרקע אחר שחיטה, הרי סימן דלא פעלה עליו השחיטה מאומה, די לולד להיות כאמו, כי גם בה בעינן מעשה הממית תוך מעל״ע דוקא, וכאן כל שהפריס ע״ג קרקע, אפילו ימות אח״כ אין זאת מחמת השחיטה, אלא מסיבה אחרת, ואל תתמה על דבר זה, איך הכשר הולד מתלי תלוי במה שיפריס אח״כ עג״ק אי לא, דהרי גם לר״מ מתלי תלוי אם חי היה בשעת שחיטה, דאם מת אח״כ ונמצא מת ניתר למפרע בשחיטת אמו, ואם נמצא חי לא מהני, והכי נמי לרבנן כן הוא דמתלי תלוי אם יפרוס אח״כ עג״ק או לא. ור׳ משרשיא (חתנו של רב כהנא. עיין בסה״ד) מפרש כן דברי ר׳ כהנא, ולכן העמיד מסדר הש״ס הא דר׳ משרשיא בתר דברי ר׳ כהנא לאמר, דרק לרש״ש קאמר ר׳ משרשיא דינו, כי לחכמים דפליגי וס״ל דבעי שחיטה בהפריס ע״ג קרקע, ליתא להאי דינא כלל, ואח״כ מביא דברי אביי דפליג, וס״ל בהא דר״כ דהפריס עג״ק איכא בינייהו מדרבנן קאמר, ומפני מראית העין, ולכן הכל מודים בקלוט בן פקועה. ומאחר שזכינו לזה דר׳ משרשיא ואביי פליגי אי חכמים דרש״ש מדאורייתא קאמרו דבעי שחיטה או מדרבנן, כפי הכלל שבידינו דבשל תורה הלך אחר המחמיר, אנו צריכין לפסוק כמאן דמחמיר. ולא עוד אלא שאני אומר דהא דר׳ חנינא דאמר כל מקום ששנה ר׳ ש״ש הלכה כמותו, והא דר׳ יונתן דפליג עליו וקאמר דלית הלכתא כוותי׳ אלא במסוכן ותרומת מעשר ג״כ פליגי אי שחיטת בן פקועה מדאורייתא או מדרבנן דהנה האי דמסוכן אף דהוא דבר תורה, אבל כפי מה שהוסיף שם על היוצא בקולר דת״ק, גם המפרש והיוצא בשיירא נראה, דרש״ש רק לפרש בא דה״ה מסוכן, ועיין רמב״ם פ״ב מהל׳ גירושין דמקדים האי דמסוכן להני דת״ק ולהני דחזרו לאמר וניהו דבדף י״ג ע״ב משמע דרש״ש פליג את״ק אבל אחזרו לאמר אינו אלא כמפרש, דלת״ק דוקא יוצא בקולר דהוא קרוב להיות נהרג, אבל סכנה בעלמא דקרוב להנצל לא, אבל בחזרו לאמר שהוסיפו גם המפרש לים והיוצא בשיירא, דאין בזה אלא חשש סכנה, ה״ה דמודים נמי במסוכן מחמת חולי, דאטו כי רוכלא ליחשב וליזול. ועיין מנחות ל׳ ע״ב בכל הסוגי׳ שם, ותמצא דגם למאן דלית לי׳ דהלכה כרש״ש בכל מקום, מ״מ פסקינן כוותי׳ בתליית השם בס״ת לחלק בין מקצתו או כולו, וכן עוד שם באיזה דינים ועיין ש״ך ביו״ד סימן רע״ו, שתמה באמת איך פסקו הפוסקים הא דרש״ש בתליית השם, כיון שפסקו כאן בשחיטת בן פקועה דלא כוותי׳, משום דלית הלכתא כוותי׳ רק במסוכן ותרומה, עיי״ש שכתב דבחבורו הארוך האריך בזה, ואנן לא זכינו לחלק שני מספרו הארוך. אבל לפי הצעתינו ניחא, דהא דלא קבלו הכלל דהלכה כרש״ש היינו דרך כלל בלי יוצא ממנו, אבל יש בידינו לפסוק כוותי׳ במילי דרבנן, או במקום שמחמיר, ולכן האי ר׳ יונתן דפסק רק בהני תרתי כוותי׳, רצה לשלול רק האי דבן פקועה דהכא דהוא מה״ת לדעתו, ואיך נפסוק כיחידאי לגבי רבנן ור״מ דפליגי עלי׳ להקל בשל תורה ור׳ אשי שהוא בתרא חשש להאי דר׳ יונתן ופסק דלא כרש״ש, ע״כ משום דס״ל כר׳ משרשיא דרש״ש וחכמים בדאורייתא פליגי, ולא כמ״ד דבכ״מ הלכה כרש״ש משום דס״ל כאביי, דכאן במלתא דרבנן פליגי.


ומאחר שזכינו לזה, ליכא בפסקי הרמב״ם שום דוחק ולחץ, ולא קשו כל הני קושיות למה לא פסק הרמב״ם כר׳ משרשיא ולא הביא הא דאביי דהרי ר׳ משרשיא פליג על אביי כנ״ל וממילא דליתא לדאביי, וגם דר׳ משרשיא ליתא, דהוא אמר מלתי׳ אליבא דרש״ש, ולית הלכתא כרש״ש, ולכן אין הרמב״ם מחלק כלל בין אמו טרפה לכשרה, דכל שהפריס עג״ק בעי שחיטה מה״ת, וטמא טומאת נבלות אם מת, היינו אם מת קודם שהפריס עג״ק, כמו שכתב הרמב״ם ז״ל בפירוש. ומהאי טעמא היה הרמב״ם ז״ל מוכרח נמי לפרש דאיסור אבר היוצא אינו תלוי כלל בשחיטה, דכל שיצא והחזיר או נשחט קודם שהחזיר באופן דאין כאן לידה, איכא איסור יוצא מצד קרא דבשר בשדה טרפה, דמשום דאין לאבר שחיטה א״א לאמר דהא אליבא דהלכתא, הרי טעון העובר שחיטה כיון שהפריס עג״ק, ולאמר דהאי אבעי׳ בריש פרקן באבר היוצא מהו לחוש לחלבו שהוא בס״ד קודם שזכינו דפליגי רש״ש וחכמים בשל תורה וכאשר נראה דפריך שם בתחלה כאשר בעי מהו לחוש לזרעו ותפ״ל בלא איסור יוצא מהא דר׳ משרשיא רק אליבא דרש״ש קאמר למלתי׳ דלית הלכתא כוותי׳, אבל הוא קמבעי׳ באבר היוצא דאיכא איסור גם לחכמים, אלא ודאי דהש״ס אזיל שם בהאי ס״ד דר׳ משרשיא הלכתא היא, מ״מ במה דמסיק בתיקו א״א לאמר דלא קאי האי תיקו במסקנא, דכל תיקו הלכתא הוא, ובשל תורה לחומרא אזלינן ולכן הוכרח הרמב״ם לאמר דאיסור אבר היוצא לא תלוי בשחיטה כלל כנ״ל.


ודע דלעיל דפליגי ר׳ אשי ומר זוטרא בבן פקועה אי פודין בו, דר״א אמר פודין ומר זוטרא אמר אין פודין. הנה הסוגי׳ דשם ע״כ קאי לפי הס״ד, דהרי קמבעי מהו לפדות בבן פקועה, אליבא דר״מ לא קמבעי׳, דכיון דטעון שחיטה בהמה מעליתא הוא, כי קמבעי׳ אליבא דרבנן. הרי דס״ל להש״ס שם דלרבנן אע״פ דרהיט ואזיל לא בעי שחיטה מה״ת ולאמר דר״א שהוא מרא דשמעתתא דהכא דלית הלכתא כרש״ש, ומטעמא דכתיבנא דחכמים פליגי עלי׳ להצריך שחיטה להפריס ע״ג קרקע מה״ת, פליג עם מר זוטרא אליבא דרש״ש דלית הלכתא כוותי׳, הוא דבר שאין הדעת סובלתו, והכי הוו״ל לר״א למימר למר זוטרא דפודין משום דטעון שחיטה. אבל ניחא דהרי רש״י ז״ל מפרש הא דקאמר ר׳ אשי למר זוטרא מה דעתך דילפת שה שה מפסח, דבפסח פסול יוצא דופן. והתוס׳ הקשו על פירושו דא״כ גם לר״מ דטעון שחיטה אפשר דקמבעי׳, דאף דבעי שחיטה נוכל לילף מפסח דאין פודין ביוצא דופן, ולכן מפרשים דמטעם דהוא כשחוט קאמר דפסול לפסח, ועיין בחדושי הרשב״א ז״ל דהקשה בשם הרמב״ן ז״ל עליהם, דסכ״ס יוצא דופן הוא ויופסל נמי לר״מ, ולכן מקיים פרש״י ז״ל, והא דקאמר בגמר׳ בתחלה לר״מ לא קמבעי׳ הוא מקמא דמסיק הא דקאמר ר׳ אשי למר זוטרא, מאי דעתך דילפת שה שה מפסח, אבל לבתר דמסיק כן, באמת האבעי׳ גם לר״מ ומשום דאיכא למילף מיוצא דופן בפסח. ואני מתמיה עוד יותר ע״ד התוס׳, דאיך אפשר דמטעם שחוטה קממעט, דא״כ שה שה מפסח למה לי, דהרי שחוט במועט משה דכתוב כאן בפדיון בכור, ולא בעינן למילף מפסח, וכן נראה מתוך פסק הרמב״ם ז״ל בפי״ב מהלכ׳ ביכורים הלכ׳ ח׳ וז״ל, ״אין פודין לא בעגל ולא בחיה ולא בשה שחוט ולא בטרפה ולא בכלאים ולא בכוי, שנאמר תפדה בשה ואין קרוא שה אלא כבשים ועזים חיים בלבד״ עכ״ל. ומלשון זה מוכרח דהכל ממועט משה דכל אלו אינן קרואין שה. הן אמת דבגמר׳ בכורות י״ב ע״א לא משמע כן, שמביאה על האי משנה דמונה אלו דאין פודין, דמתניתן בן בג בג היא דבן בג בג אומר נאמר כאן שה ונאמר להלן שה בפסח, מה להלן פרט לכל השמות הללו, אף כאן פרט לכל השמות הללו. אי מה להלן זכר תמים ובן שנה ת״ל תפדה תפדה ריבה. אי תפדה ריבה כל הני נמי א״כ שה שה מאי אהני לן עכ״ל הגמר׳ הרי דבעינן למעט כל הני מגז״ש שה שה מפסח. אלא דנראה דהרמב״ם ז״ל דחה האי ברייתא מכח האי דר׳ אשי כאן. דכפי הנראה ר׳ אשי היה מפרש מתניתן דבכורות דממעט כל השמות הללו משה דכתיב בגופי׳ דקרא, דאל״כ אלא כברייתא דבן בג בג הלא תקשה לנפשי׳ דאמר כאן פודין.


הן אמת דלא אוכל להבין איך פליגי ר״א ומר זוטרא ביוצא דופן, והמשנה בבכורות לא מנה בכל אלו יוצא דופן, הרי דפודין בו. דמה דקמבעי׳ שם בנדמה ובפסהמ״ק אי פודין, היינו אם היא בכלל כלאים דקתני במתניתן וכן בבן פקועה, אי כפי׳ התוס׳ דמצד שהוא שחוט קמבעי׳ הרי הוא בכלל שחוט דקתני נמי במתניתן, אבל אי נפרש דמצד יוצא דופן קמבעי׳, באיזו מהנהו דחשוב במשנה נוכל להכניסו, והוא תימא רבתא אצלי, אלא בפירוש התוס׳ ג״כ אין להעמידו, דמה פריך ר״א למר זוטרא מה דעתך דילפת שה שה מפסח, הלא משנה שלמה היא דאין פודין בשחוטה והרי האי בן פקועה נמי שחוט הוא, יהי׳ מאיזו טעם שיהי׳, אם לא שנפרש דהכי קפריך לי׳, דבשלמא אם מפסח ממעטינן שחוט, שפיר קמדמית בן פקועה לשחוט דעלמא, דשניהם הלא אינם ראויים לפסח אבל אי מסברא קממעט התנא כל השמות הללו, משום דאינם בכלל שה וכמש״כ הרמב״ם א״כ האי בן פקועה ניהו דשחיט הוה, אבל מ״מ כיון דרהיט ואזיל שה קרינן בי׳. שוב ראיתי ברי״ט אלגזי ז״ל שכתב, דר׳ אשי לא ידע מהאי ברייתא. והרמב״ם ודאי לא סבר כן, דאם ר״א לא ידעה איך פסק שם כר׳ אשי דפודין נגד הברייתא. ועכ״פ נבוך אני מאד בפירוש הסוגי׳ וקשה לי מאד להכניס ברמב״ם כדעת רש״י ורמב״ן, דמטעם יוצא דופן דנין על בן פקועה, והוא לא הזכיר יוצא דופן בדבריו אלא בן פקועה, ובפרט שהגמר׳ לא הזכירה כלל שם יוצא דופן, וממשנה נלמד דביוצא דופן לא מיירי. לכן יותר נראה לקיים פירוש התוס׳ גם לדעת הרמב״ם ז״ל, דמטעם שחוטה קמפלגי ומ״מ לא קשי׳ מידי ר״א אדר״א דס״ל דחכמים מדאורייתא מצרכו שחיטה בהפריס ע״ג קרקע, דהא דלא פסק ר״א כרש״ש דמתיר גם בהפריס ע״ג קרקע, היינו משום דכיון דבדאורייתא קמפלגי לא מלאו לבו לפסוק לקולא כרש״ש נגד החכמים, אבל כאן בפדיון היה חושש לדרש״ש להחמיר שלא לפדות, אם לאו דס״ל דכיון דרהיט ואזיל שה קרינן בי׳, ומר זוטרא ס״ל כברייתא דבן בג בג, דמשה שה קממעטינן לבן פקועה, ולפ״ז ניחא מה שפסק הרמב״ם כר״א אע״פ דהסוגי׳ כמר זוטרא אזלה, כמו שכתבו הראשונים ז״ל שפסקו כמר זוטרא, ובפרט דהברייתא מסייעה למר זוטרא, אבל אי נימא דכל עצמיות הפלוגתא הוא משום דהוה כשחוט ואליבא דרש״ש דשמא הלכה כמותו גם בדאורייתא, וכיון דזה גופא ספק הוא כדאי הוא ר״א לסמוך עליו נגד הברייתא ודו״ק היטב.


ועכ״פ יהי׳ איך שיהי׳ ברור כשמש הוא דהרמב״ם ז״ל פסק דהפריס עג״ק טעון שחיטה מה״ת, כי רק באופן זה מתפרשים כל פסקיו, וכל מה שהשמיט מן הדינים הנראים כבלי חולק בסוגית הגמר׳, ואין ספק אצלי שאילו זכה הב״י לזה ודאי היה פוסק כרמב״ם עמוד ההוראה שהוא שקול אצל הב״י נגד רוב הראשונים, ולא עוד אלא דכל הראשונים ז״ל אילו היו נחתו לעומק שטת הרמב״ם ז״ל לא היו חולקים עליו כלל, כי הלא לפי דרכם אין קץ לדחוקים שמוכרחים אנו לסבול בסוגיות הללו כאשר בארנו הכל בפרקן, כל אחד ואחד במקומו, וא״כ פשיטא דחלילה לאכול בן פקועה שהפריס ע״ג קרקע בלא שחיטה כמו שעשה ר״ש גאון בחופה. אבל עוד יצא לנו מזה דמה שהתיר הרמ״א ז״ל בעוף השוהה למות אפילו מעל״ע להכות על ראשו הוא לפי דעת הרמב״ם ז״ל נבלה גמורה, ואיך נתיר חלילה איסור תורה ע״י פסקי יתר הראשונים נגד דעת הרמב״ם במקום שאנו רואים שלא ירדו לסוף דעת קדשו, ושלפי שיטתו אין כאן שום דוחק בכל הסוגיות ולא עוד אלא דאם לא נשחט רק סימן אחד גם בלא״ה אין להתיר כלל הכאת הראש כמבואר אצלינו בפתיחה ודו״ק היטב.


ע״ש רש״י ד״ה הפריס וכו׳, טעון שחיטה מדרבנן דאתי לאחלופי לאכול בהמה בלא שחיטה עכ״ל, אין לפרש דחששו לאחלופי כמו בפסחים דף ע״ה דאין צולין ב׳ פסחים כאחד משום תערובות גופם, וה״ה הכא כיון דאין כאן שום היכר, דבקל ברבות הימים יתחלף באחרת, דאם נפרש כן לא נבין הפלוגתא בקלוט אי חד תמיה׳ סגי או בעינן תרי תמיה׳ וכן לא נבין הא דר״א דלא חש לדריסה בבפ״ק דמ״ש טרפה דלא חש לה כיון דאיכא חשש החלפה אלא דהכא דחיישינן שיאמרו דגם שאר בהמה לא בעי שחיטה, וכן מוכרח מלשון הרא״ש ושאר פוסקים. אבל הדבר תמוה בעיני דמהיכי תיתי ניחוש שבשביל שיתרמי לעתים רחוקים שאחד ינחור או יכה על ראש בהמה ויאכל את בשרו, שיאמרו דבטלה הזביחה והותר הנבלה אתמהה? וכי לא קרוב יותר לחשוב את האיש שאוכל נבלה. וגם למה לא חששו על תערובות גופן כמו בפסחים וצ״ע.


תוס׳ בד״ה בן פקועה מה שפירש בקונטרס דהרי הוא כמי שאין לו אלא סימן אחד מצד אמו וכו׳ וגם פירש דלר׳ משרשיא ל״ל הא דד׳ סימנים אכשר בה רחמנא, והכל מגומגם דאפילו היתה הבהמה ניתרת בסימן אחד אין להכשיר דחשוב כל סימן וסימן כחציו שחוט וכו׳, ואפילו למ״ד ד׳ סימנים אכשר בה רחמנא מודה הכא, דהתם שחיטת טרפה לא הוה שחיטה, אבל כאן הוה כאלו חציו נשחט וכו׳ עכ״ל. ועיין לב ארי׳ מש״כ בזה. ואני תמה מאד על התוס׳ דאין כאן שום מקום השגה על רש״י ז״ל, דלפירושם דאין כאן סימנים לחצי הולד הצריך שחיטה קשה יותר, הכי יאמרו דמי שיאכל מאותו ולד בלא שחיטה מחיים או לאחר מיתה, צריך לאכול שני זיתים כדי שיתחייב מלקות, דמי יימר לן דחלק האב וחלק האם שווין הם בכמות, אלא ודאי דאין כאן תערובות בכמות, אלא באיכות, וממילא דאין כאן מלקות כלל על אכילת הולד הזה בלא שחיטה, והוה כמו כוי לענין חלב דהוה חצי שעור באיכות, ואין לוקין עליו, וא״כ למה לא תהני שחיטה להאי ולד דאינו זבוח באיכות, ע״י סימני עצמו שהמה ג״כ רק באיכות מקצתם זבוחים ומקצתם אינם זבוחים, דהאי ולד ברי׳ בפ״ע הוא סימניו ובשרו שווין, ומנ״ל להתוספות דלהאי ברי׳ בפ״ע לא מהני שחיטת סימניו כמו שהן, ולכן הוכרח רש״י ז״ל להמציא דמצד שהי׳ נגעו בה דכמו דבשהיי׳ בכמות השחיטה נפסלת, כמו כן נפסלת בשהיי׳ בשחיטת איכות הסימנים. גם מה שרצו לחלק בין האי, לשחיטת טרפה אינו מובן, דהא גם בשחיטת טרפה מהני לולד לטהר מידי נבלה, ולדעת התוס׳ גם להתיר איסור אבמה״ח כמו באמו, דחותך אבר ממנה בעודה מפרכסת אין בו איסור אבמה״ח, הרי דגם הולד שחוט הוא, ואדרבה יותר מקרי שחוט בטרפה, עד שלא נדע מה נשאר להתיר בולד טרפה ע״י שחיטת עצמו כמו שכתבנו למעלה באריכות. וחוץ מזה הלא כל עצמיות ההסבר של ד׳ סימנים אכשר בה רחמנא הוא, כמש״כ רש״י ז״ל דהתירא הוא דרבי רחמנא ולא איסורא, והיא סברא המוסכמת עם השכל דאיך נאמר שחיטה המכשרת תקלקל יותר את הולד, מנחירה האוסרת, ר״ל דאם נחר האם יהא הולד ניתר בשחיטת עצמו, ואם שחטה יאסר הולד שלא יהא לו שוב היתר ע״י שחיטתו הוא, ואם הסברא מוכרחת א״כ גם בבן פקועה הבא על בהמה מעליתא אנו מוכרחים לאמר כן, דאיך אפשר דהשחיטה של האם המכשרת תגרום איסור לבן בתה בדור שלישי. אבל מה שכתבו התוספות דא״כ הסוגי׳ דלעיל, דמהו לחוש לזרעו ולחלבו של אבר היוצא תהי׳ שלא כהלכתא, וזה דוחק, היא תמיה קיימת כי שם מסיק בתיקו במהו לגמוע את חלבו, ואיך נאמר דהוא שלא כהלכתא, אבל זאת התימא הכריחה את הרמב״ם ז״ל לסבור דבאבר היוצא מטעם טרפה נגעו בו ולא שייך לשחיטה כלל. וכפי שביארנו גם הני דינים דר׳ משרשיא ודרבא דד׳ סימנים אכשר בה רחמנא כולם אינם הלכתא, כי נאמרו רק לדעת אביי דחכמים דרש״ש מודים דמה״ת גם הפריס ע״ג קרקע ניתר בשחיטת האם, אבל אנן לית לן זאת אלא כר׳ משרשיא דאמר דינו אליבא דרש״ש משום דס״ל דלחכמים בהפריס ע״ג קרקע בעי שחיטה מה״ת, וקי״ל כחכמים כמו שכתבתי למעלה באריכות בס״ד.


תוס׳ ד״ה דנפל דובא עלי׳, אע״ג דסבר כרבנן לא אסר משום דרוסת הזאב וכו׳, כבר הבאתי לעיל דנושאי כלי הרמב״ם כתבו דין זה משמי׳ דרמב״ם בפיהמ״ש, והוכחתי דזה ליתא, דהרמב״ם בפיהמ״ש לא דבר כלל מטרפות של בן פקועה שהפריס ע״ג קרקע, אלא מטרפות שנולדה מן הבטן ובעובר שהותר בשחיטת אמו עיי״ש. ולפי מה שהוכחתי דדעת הרמב״ם דהפריס ע״ג קרקע טעון שחיטה מן התורה, ודאי דלא מצי להביא האי דינא דליתא אלא לדעת יתר הראשונים, דסבירו להו דלכולא עלמא בהפריס ע״ג קרקע דמן התורה ניתר בשחיטת אמו, ושחיטתו מדרבנן משום מראית עין לחכמים דר׳ שמעון שזורי, וצריך לאמר דלא מיירי הכא דעשאו טרפה וכמו שהביא הרשב״א ז״ל בחדושיו לדעת מקצת הראשונים.





ים של שלמה

דין אפי' הלך ע"ג קרקע אם הוא קלוט בן קלוט דהוי תרי תמיה מותר בלא שחיטה וחלבו וגידו נמי מותר וביארנו דאפ' הלך ע"ג קרקע אין שאר טרפות נוהג בו ומ"מ אם שהה או דרס או החליד או הגרים אסור:


אמר אביי הכל מודים בקלוט שהוא ב"פ שהוא מותר מ"ט כל מעשה דתמיה דכירי אינשי איכא דאמ' הנ"מ בקלוט ב"ק ב"פ שמותר פרש"י קלוט ב"ק ואותה קלוטה פקועה וזה הקלוט נמצא באותו קלוטה פי' לפי' לאו שאמו היתה נמי ב"פ אלא כלומ' פקוע שנמצ' בה ולד קלוט ומפר' מ"ט דכל ב' תמיהי דכירי אינשי וכ' הרא"ש ונ' דמי' דרבנן הוא והלכה אף כל"ק וא"י למה הלא רגיל הרי"ף לפסוק כלישנ' בתרא בכל דוכתא ואף הוא רגיל לילך אחריו בשיטה זו א"ל שתאמר ולחלק בין דיני ממונות לאיסורי דרבנן ובפר' מה שהיא מפני מראית עין אבל מ"מ מנ"ל להקל וכ"כ הר"ן מתחילה כדברי הרא"ש וכ' אח"כ ולדברי הגאוני' שפוסקי' בכ"מ כל"בת כל שהפריס ע"ג קרקע לא שרי ליה עד דאיכא ב' תמיהי ע"כ כ' הרשב"א כל היכא דשרינן משום קלוט' בלא שחיט' מותר נמי אף החלב והגיד וזהו פשוט ומסיק דאד' ב"ח ה"ל בר פקוע דנפל עליה דובא ואתא לקמיה דר"א א"ל זיל שחטיה וכ' תו' ואע"ג דס"ל כרבנן דר"ש בעינן שחיטה בהפריס כו' מ"מ לא אסר ליה משום דרוסת הזאב דדוקא בשחיטה נזיר דילמא אתי לאחלופי בשא' בהמות וכשרואין שאוכל אותה בלא שחיט' אבל טרפות' דידי' לא כולי האי מיפרסם ואף שיש לדחות ולומר דלא מיטרפא בדרוסת הזאב בג' מ"מ אינה נר' דלא על חנם נקט ונפל דובא עליה אלא לאשמעינן דאין לחוש לטרפות וכ"מ מתוך פרש"י ז"ל שפי' הזאב טרפה ולא היתה יכול לחיות וכ' הר"אש ומיהו נר' דאם לא שחטה כראוי כגון ששהה או דרס או החליד או הגרים או שחטה בסכין פגומה כאלו לא שחיט דמי כיון דהצריכוהו שחיטה שחיטה מעליית' בעינן ול"ד לשאר טריפו' ע"כ ואף שרשב"א נוטה להתיר אף בזה מ"מ לא מסתבר כלל וכ"כ הר"ן תש במסקנא וכן עיקר:

